Farská louka

Farská louka je prírodná pamiatka ev. č. 2494, ktorá sa nachádza v okrese Česká Lípa v centre obce Slunečná, v susedstve miestneho Kostola Nanebovzatia Panny Márie, kde sa niekedy nachádzala farská záhrada. História Lokalita je teraz v správe CHKO České středohoří, zaradená do II. ochrannej zóny. Lúka bola chránená už po roku 1930. Štátom chránenou prírodnou pamiatkou bola vyhlásená vyhláškou MŠVU č.69.322/49 dňa 24. mája 1949. V súčasnom rozsahu bola medzi prírodné rezervácie vyhlásená 3. mája 1968, do zoznamu Štátnych prírodných rezervácií bola zapísaná výnosom Ministerstva kultúry ČSR dňa 9. novembra 1988 pod č.14.200/88. Predmet ochrany Predmetom ochrany je nálezisko šafranu bielokvetého (Crocus albiflorus), ktoré sem pravdepodobne okolo roku 1860 vysadil tunajší farár. Rastie tu a na jar kvitne tiež ohrozená bleduľa jarná a prvosienka vyššia. Počet kvetov šafranu v jednotlivých rokoch značne kolíše. Rozsah sčasti oploteného chráneného územia je teraz 0,73 ha, nadmorská výška je 373–387 (lúka je vo svahu). Turistika Do Slunečnej vedie od Práchně a Kamenického Šenova modro značený turistický chodník (ďalej pokračuje do Českej Lípy) a cyklotrasa 3062 od Skalice u České Lípy. V Skalici (približne 4 km) je najbližšia železničná zastávka na trati z Českej Lípy do Nového Boru Referencie Pozri aj Zoznam chránených území v okrese Česká Lípa Chránená krajinná oblasť České středohoří Šafran bielokvetý Iné projekty Commons ponúka multimediálne súbory na tému Farská louka Externé odkazy Vyhláška Ministerstva školstva, vied a umení o zriadení prírodnej pamiatky Web AOPK Archivované 2016-01-26 na Wayback Machine Dvojstrana o maloplošných chránených územiach Libereckého kraja Archivované 2020-12-03 na Wayback Machine Info o pamiatke na stránke Lužické hory Zdroj Tento článok je čiastočný alebo úplný preklad článku Farská louka na českej Wikipédii.